ترکیه نینگ تیکیرداغ ولایتی چورلو اولسواللیگیده 4 نفر افغانستان لیک نی ایش بیلن تامینلش وعده سی بیلن چقیریب پوللرینی تارتیب آلگن لیک لری بیلدیریلگن اوچ کیشی اوشلندی.
خودی منه شوو اوچ کیشی دن بیر نفری نینگ افغانستان لیک ایکن لیگی بیلدیریلدی.
آلینگن معلومات لر گه کوره, اوتگن کونی افغانستان تبعه سی محمد, استانبولده یشیتگن افغانستان لیک عبدالغنی گه قونگغراق قیلیب چورلوده ایش امکانیتی نینگ موجود ایکن لیگی نی بیلدیررایکن, ینه اوچ کیشی نی یانی گه آلیب چورلو گه کیلیشی نی طلب ایتگن.
محمد ایسه, اولر نی بیر موتر گه میندیریب اولسواللیک نینگ جوده هم اوزاق و بوش بیر جایی گه آلیب بارگن.
خودی منه شوو ییرنینگ اوزیگه ایسه باشقه بیر موتر بیلن دوغوش, حسن و افغانستان تبعه سی اکرام اسم لری گه ایگه ینه اوچ کیشی کیلگن.
محمد و اورتاق لری, موتر دن توشیرگن عبدالغنی و اونینگ بیلن بیرگه کیلگن افغانستان لیک محمد, وحید و محمد اسم لری گه ایگه کیشی لرنینگ قوللریده گی پوللری, موبایل لری و پاسپورتلری نی تارتیب آلیب قاچیب کیتگن.
حادثه آرتیدن استانبولدن کیلگن تورت افغانستان تبعه سی ایسه پولیس گه باریب حادثه نی توشینتیریب بیرگن.
شونده ی قیلیب پولیس تامانیدن اویوشتیریلگن موفقیتلی بیر عملیات نتیجه سیده دوغوش, حسن و افغانستانلیک محمد اوشله نیب قماقخانه گه یوباریلدی.
اوشلنگن باشقه بیر افغانستان لیک دن عبارت اکرام ایسه قویب یوباریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
